Page:Dominie deposed, with the sequel.pdf/5

 5

0 then, I humbly plead that vos. Would make it your continual mos, Wi’ hearts sincere an’ open os, You’d often pray, A tali malo libera nos, 0 Dominie,

For, hark, I’ll tell you what they think, Since I left handling pen an’ ink : Wae worth that weary soup o’ drink He lik’d sae weel, He drank it a’, left not a clink His throat to swill.

He lik’d, still sitting on his doup. To view the pint or cutty stoup, And sometimes lasses overcoup, Upo’ their keels, This made the lad at length to loup, And tak his heels.

Then was it not a grand presumption, To ca’ him doctor o’ the function? He dealt too much in barley-unction For his profession : He never took a good injunction Frae kirk or session.

An’ to attend, he was not willing, His school, sae lang’s ho had a shilling. But lov’d to be where there was filling Good punch or ale, For him to rise was just like killing Or first to fail.